Protokoll

Nesodden kirkelige fellesråd, 20. januar 2021

Tid: kl. 17:15-19:00

Sted: NB, pga pågående pandemi, ble møtet holdt i **menighetshuset ved Skoklefall kirke**.

**Til stede:** Petter Grimnes (leder), Rolf Pettersen (nestleder), Eldrid Lorentzen, Svein Hunnestad (sokneprest), Elise Klouman, Dag-Kjetil Hartberg (prost), Arne Bjerke, Christine Tellefsen (fung. Kirkeverge og referent)

**Forfall:** Pål-Erik Plaum

**Saksliste**

**01/2021 Godkjenning av innkalling, saksliste og referat fra møte 3. desember 2020. (se vedlegg).**

**Vedtak:**

 Innkalling, saksliste og møteboken godkjennes.

**02/2021** **Orienteringer fra MR, prosten, kirkeverge og Fellesrådet v/leder/nestleder**

 **Nesodden:**

Ikke så mye å melde. Menighetsrådsmøte 27. januar. Fulle hus i julen og alt fungerte bra.

**Gjøfjell:**

Avlyste januarmøtet, nytt Menighetsrådsmøte 2. februar. Fylte rammene med gudstjenester i jula. Veldig fin barnegudstjeneste. Materialene til terrassen er innkjøpt og ligger godt lagret til byggestart. Sponset av Kiwanis og Gulbjørnrud Byggmarked. Terrassen skal bygges sør mot Kirkeskogen.

**Skoklefall:**

Har ikke hatt møte etter jul, men skal ha møte 27. januar. Ikonet er godkjent og skal henges opp. De har behandlet offersøknader. De som drifter menighetshuset ønsker å beplante på utsiden. Det er gitt prosjektmidler fra bispedømmerådet om økt oppslutning til dåp.

De ønsker å ha en utvidet utekirke, og har sjekket ut at området kan brukes til dette.

**Prosten:**

Vi har fått ny prost tilsatt 15. desember 2020, Kjerstin Jensen. Prostiet er kjempeglad for dette og kjenner godt til henne. Super prest, dyktig og kompetent. Hun starter april/mai. Dag-Kjetil er fungerende prost inntil ny prost tiltrer. Han jobber 50% som prost og 50% som sokneprest. Det er satt inn ekstra bemanning på prestesiden på Nesodden frem til 30. april 21. Frøydis Haug deles mellom Nesodden (80%) og Ås (20%). Smittevernreglene innebærer at vi må gjøre mange endringer. Digitale gudstjenester, små vielser og dåp.

**Kommunen:**

Ser ut til at vi har fått alt vi har bedt om i forhold til budsjettet for 2021.

 **Kirkeverge:**

 Nyansatt saksbehandler fra 18. januar 2020. Presentasjon på menighetsmøtene.

 Statistikkføringen er i boks: Jarl og Marit har gjort den største jobben her. Har startet jobben med Årsmeldingen.

 Vi har fått godkjent søknaden om å henge opp ikon i Skoklefall kirke.

Nesodden kirke: kommunen begynte med graving på OVF sin grunn uten å be om tillatelse på forhånd. Kommunen v/Lars Thømt venter på en tilbakemelding fra OVF vedrørende avtale. Når denne foreligger gjenopptar han kontakt med entreprenøren. Det har blitt gravd og gjort forberedelser til det nye bårehuset, presteboligen og den andre boligen som ligger der. Rør må graves ned minimum 1,20 ned i jorden.

Bårehuset: Kommunen holder på å innhente nye tilbud. Bevilgningen står ikke helt i forhold til prosjekteringen. Vi skal ha tett samarbeide med kommunen fremover i forhold til å gå igjennom hvilke ting som må være på plass slik at bygget blir funksjonelt. KF legger til grunn at tidligere vedtak blir effektuert.

Taket på Skoklefall: Søknadspliktig prosjekt, byggesøknad/varsling til naboene. Søknad ble sendt ut 15 januar. Tre ukers behandlingstid. Når søknaden blir godkjent så regner man med en byggestart en gang ut i februar. Lars Pedersen er engasjert til å ta oppdraget, lokal.

Gjøfjell: De har fremdeles ikke mottatt fakturaen og avventer et møte mellom Erik Eidem og Karlsen & Nordseth entreprenører.

**Vedtak:**

 Tatt til orientering

**03/2021 Økonomi, status**

 Statusgjennomgang av regnskapet 2020 og budsjett 2021.

Leder ønsker å mer informasjon om økonomien vår og ønsker å ha dette på agendaen hver måned.

**Vedtak:**

Regnskapet fra 2020 er ikke klart da vi ikke har mottatt tallene fra kommunen. Kirkevergen tar kontakt med økonomiansvarlig for å få fortgang på tilgangen til økonomisystemet, og følger eventuelt opp med kommunedirektøren.

**04/2021 Ny kirke på nordre Nesodden, status**

En statusoppdatering etter at det i siste FR i 2020 ble utpekt to representanter som skal representere FR i møte med Nesodden kommune i arbeidet med ny kirke på nordre Nesodden.

Ny kirke på nordre Nesodden blir en av de tre viktigste sakene i 2021.

I desember ble Eldrid og Svein utpekt til å møte kommunen på vegne av Fellesrådet, som en direkte respons på møtet med kommunens ledelse i begynnelsen av desember. I dette møtet ble det gjort klart, ganske overraskende at kommunens tidligere vedtak om å ville bruke ½ mill til å utrede muligheten for ny kirke ved Sunnaas, bare var strøket av planen. Dette fikk vi så lovnader om likevel skulle tas med i arbeidet kommunen nå gjør, for å se hva det skal investeres i de neste årene.

Hva kan Eldrid og Svein melde fra samarbeidet med kommunen?

Soknepresten melder at vi venter på kontakt med kommunen for å se at ny kirke er med i investeringsplanene. Det er foreløpig blitt sendt et par mailer uten å få noe svar. Spørsmålet da er hvordan gå frem for å oppnå kontakt. Hvorfor tar dette så lang tid nå?

Uansett er det lurt å få navnet på personen i kommunen som man skal ha jevnlig møte med.

Eldrid: Må få utarbeidet en plan for å iverksette et studium for muligheten for å bygge der.

Rolf: Leder bør være på kopi når info sendes ut, og så lage forslag til agenda til møtene. Kommunen ville ha kontaktpersoner her fra FR. Politikerne bør ha skisser for en mulighetsstudie, slik at politikerne skal vite hva de skal ta stilling til. Svein og Eldrid må få størrelsen på tomten og pushe frem et svar på om det lar seg gjøre å bygge ved Sunnaas.

Prost: Møtet i desember med kommunen var bra og til rett tid. Det ble ikke satt noen tidsfrist til dette møtet. Løsningen var å invitere til møte med kommunedirektøren, men det har ikke vært lett å få dialog. De svarer ikke på mail. Kanskje en ide å ringe henne?

Soknepresten sier vi må få avklart tomt for å kunne gå videre med saken. Vi må først få vite om tomten på Sunnas er egnet eller ei.

Utspillet fra ordføreren og biskopen om å bygge på Sunnaas er unikt. Men vi trenger kapital for å få gjort dette, og forslaget er at vi setter tomta på Skoklefall på spill for å få penger til ny kirke.

Forskningsdirektøren på Sunnaas – Eldrid og Svein bør ha en dialog med henne.

Eldrid har lyst å sette opp en agenda til et møte med kommunen om Nesoddtunets planer fremover slik at de må iverksette en mulighetsstudie.

Arne er imot å innhente info fra bygda om deres meninger. Foreslår at vi heller går igjennom kommunen og spille på lag med dem.

Rolf mener at kommunen må gjøre en mulighetsstudie, og så samarbeide

med den politiske ledelsen for å finne en god løsning.

**Vedtak:**

Fellesrådet ber Eldrid og Svein ta initiativ til nytt møte med kommunen, med et forslag til en agenda for en mulighetsstudie, for så å kunne ta kontakt med rett person for veien videre med planarbeidene ved Sunnaas. Leder i kopi.

**05/2021 Fremtidig organisering av Den norske kirke**

Bakgrunn

Den norske kirke skal organiseres på en ny måte, der de to arbeidsgiverlinjene skal slås sammen til én. Til sammen fire arbeidsgrupper har jobbet med problemstillinger knyttet til en fremtidig organisering. Fellesrådet er bedt om å mene noe om innspillene arbeidsgruppene har kommet med, slik at det hele kan behandles på Kirkemøtet i februar.

Sentrale spørsmål Fellesrådet bes uttale seg om, er arbeidsgiveransvar, biskopens rolle, valgordninger og tilknytning til kommunene og økonomi.

Dette blir en av de viktigste sakene vi skal jobbe med resten av perioden, der vi begynner i dette møtet.



**Vedtak:**

 Utsatt til senere.

**06/2021 Strategi DNK**

Underlag for saken forberedes av Elise Klouman.

Stor oppgave. Rullerende strategirunder.

Kirkemøtene pågår på våren. Epidemien gjorde at det ble utsatt til i oktober.

Vi gjennomgikk alle høringsspørsmålene; Identitetsbeskrivelse, Formålskategorier, Målbeskrivelser og de nasjonale satsingsområder.

**Vedtak:**

Etter at Elise har fylt ut det elektroniske skjemaet vedr. Strategi for Dnk 2022-25, kvaltetssikres dette av leder og fung. kirkeverge, og sendes ut til Fellesrådets medlemmer for ev. kommentarer/innspill. Elise sender inn skjemaet innen fristen 29.1.21.

**07/2021 850-års jubileum, prosjekt**

 Status og fremdrift. Det er behov for å knytte FR tett(ere) til jubileet.

Sak forberedt at Svein.

**Vedtak:**

 Utsettes til neste møte.

**08/2021 Eventuelt**

Ingen

Christine Tellefsen

Fungerende kirkeverge

Nesodden kirkelige fellesråd